1.

V oddiele A sa záznamy týchto šiestich fyzických osôb nahrádzajú takto: A. Fyzické osoby Meno a priezvisko (Prepis do latinského písma) Meno a priezvisko Identifikačné údaje Odôvodnenie zaradenia do zoznamu Dátum zaradenia do zoznamu „1. Alexander (Alexandr) Petrovich KALASHNIKOV (Alexandr Petrovič KALAŠNIKOV) Aлександр Петрович КАЛАШНИКОВ (v ruštine) Funkcia(-e): bývalý riaditeľ ruskej Federálnej väzenskej služby (FSIN) Dátum narodenia: 27.1.1964 Miesto narodenia: Tatarsk, Novosibírska oblasť, Ruská SFSR (v súčasnosti Ruská federácia) Štátna príslušnosť: Rusko Pohlavie: muž Alexandr Kalašnikov bol riaditeľom ruskej Federálnej väzenskej služby (FSIN) od 8. októbra 2019 do 25. novembra 2021. Z titulu svojej pozície dohliadal na všetky činnosti FSIN. Z titulu funkcie riaditeľa FSIN bol zodpovedný za závažné porušovanie ľudských práv v Rusku vrátane svojvoľného zatýkania a zadržiavania. V spojitosti s prípadom Alexeja Navaľného, v čase, keď sa pán Navaľnyj zotavoval v Nemecku (september 2020 – január 2021) po tom, ako bol otrávený toxickou nervovou látkou zo skupiny Novičok, FSIN 28. decembra 2020 požiadala pána Navaľného, aby sa bezodkladne dostavil pred probačného úradníka, v opačnom prípade bude čeliť trestu odňatia slobody za porušenie podmienečného trestu za podvod. Uvedené odsúdenie za podvod uznal Európsky súd pre ľudské práva v roku 2018 za svojvoľné a nespravodlivé. Príslušníci FSIN 17. januára 2021 na príkaz Alexandra Kalašnikova zadržali Alexeja Navaľného po jeho prílete na moskovské letisko. Zadržanie Alexeja Navaľného sa uskutočnilo na základe rozhodnutia mestského súdu v Chimkách, ktoré bolo vydané na žiadosť FSIN. FSIN už koncom decembra 2020 žiadala súd, aby podmienečný trest Alexeja Navaľného zmenil na trest odňatia slobody. Európsky súd pre ľudské práva 17. februára 2021 nariadil vláde Ruskej federácie, aby Alexeja Navaľného prepustila na slobodu. 2.3.2021 6. WANG Junzheng (WANG Ťunčeng) 王君正 (v čínštine) Funkcia(-e): stranícky tajomník Komunistickej strany Číny (KSČ) v Tibetskej autonómnej oblasti (TAR); bývalý stranícky tajomník Sinťiangského výrobného a stavebného zboru (Xinjiang Production and Construction Corps – XPCC) a zástupca tajomníka straníckeho výboru čínskej Sinťiangskej ujgurskej autonómnej oblasti; politický komisár XPCC a generálny riaditeľ China Xinjian Group. Dátum narodenia: máj 1963 Miesto narodenia: Linji, Šandong (Čína) Štátna príslušnosť: Čína Pohlavie: muž Od októbra 2021 stranícky tajomník Komunistickej strany Číny (KSČ) v Tibetskej autonómnej oblasti (TAR). Bývalý stranícky tajomník Sinťiangského výrobného a stavebného zboru (Xinjiang Production and Construction Corps – XPCC) a zástupca tajomníka straníckeho výboru čínskej Sinťiangskej ujgurskej autonómnej oblasti (XUAR) od apríla 2020 do októbra 2021, ako aj politický komisár XPCC od mája 2020 do októbra 2021. Bývalý tajomník výboru pre politické a právne záležitosti XUAR od februára 2019 do septembra 2020. V XPCC vykonával aj iné vysoké funkcie. XPCC je hospodárska a polovojenská organizácia vlastnená štátom v XUAR, ktorá vykonáva správnu moc a kontroluje hospodársku činnosť v oblasti Sin-ťiang. Wang Ťunčeng bol ako tajomník strany a politický komisár XPCC zapojený do dohľadu nad všetkými politikami, ktoré vykonával XPCC. V uvedených funkciách bol zodpovedný za závažné porušovanie ľudských práv v Číne, najmä za rozsiahle zadržiavanie Ujgurov a osôb z iných moslimských etnických menšín a ponižujúce zaobchádzanie s nimi, ako aj systematické porušovanie ich slobody náboženského vyznania a viery okrem iného v súvislosti s vykonávaním rozsiahleho programu sledovania, zadržiavania a indoktrinácie zameraného na Ujgurov a osoby z iných moslimských etnických menšín zo strany XPCC. Bol tiež zodpovedný za systematické využívanie Ujgurov a osôb z iných moslimských etnických menšín na nútené práce zo strany XPCC, a to najmä na bavlníkových plantážach. Wang Ťunčeng sa ako zástupca tajomníka straníckeho výboru XUAR zúčastňoval na dozore nad všetkými bezpečnostnými politikami vykonávanými v Sin-ťiangu vrátane uvedeného programu zameraného na Ujgurov a iné moslimské etnické skupiny. Wang Ťunčeng bol ako tajomník výboru pre politické a právne záležitosti XUAR od februára 2019 do septembra 2020 zodpovedný za udržiavanie vnútornej bezpečnosti a presadzovanie práva v XUAR. V tejto kľúčovej politickej funkcii bol zodpovedný za dohľad nad uvedeným programom a za jeho vykonávanie. 22.3.2021 9. JONG Kyong-thaek (alias CHO’NG, Kyo’ng-t’aek) (ČONG Kjong-thäk) 정경택 (v kórejčine) Funkcia(-e): riaditeľ všeobecného politického odboru Kórejskej ľudovej armády; bývalý minister štátnej bezpečnosti Kórejskej ľudovodemokratickej republiky (KĽDR) Dátum narodenia: medzi 1.1.1961 a 31.12.1963 Štátna príslušnosť: Kórejská ľudovodemokratická republika (KĽDR) Pohlavie: muž Čong Kjong-thäk je riaditeľom všeobecného politického odboru Kórejskej ľudovej armády. V rokoch 2017 až 2022 bol ministrom štátnej bezpečnosti Kórejskej ľudovodemokratickej republiky (KĽDR). Ministerstvo štátnej bezpečnosti KĽDR je jednou z hlavných inštitúcií zodpovedných za vykonávanie represívnych bezpečnostných politík KĽDR zameraných na identifikáciu a potláčanie politických disidentov, vstupu „podvratných“ informácií zo zahraničia a akéhokoľvek iného správania považovaného za závažnú politickú hrozbu pre politický systém a jeho vedenie. Ako bývalý minister štátnej bezpečnosti je Čong Kjong-thäk zodpovedný za závažné porušovanie ľudských práv v KĽDR, najmä za mučenie a iné kruté, neľudské alebo ponižujúce zaobchádzanie alebo trestanie, mimosúdne a svojvoľné popravy a zabitia a popravy a zabitia bez riadneho konania, nedobrovoľné zmiznutia osôb a svojvoľné zatýkanie a zadržiavanie, ako aj rozšírené nútené práce a sexuálne násilie voči ženám. 22.3.2021 10. RI Yong Gil (alias RI Yong Gi, RI Yo’ng-kil, YI Yo’ng-kil) (RI Jong-Gil) 리영길 (v kórejčine) Funkcia(-e): minister národnej obrany Kórejskej ľudovodemokratickej republiky (KĽDR) Hodnosť: vicemaršál Dátum narodenia: 1955 Štátna príslušnosť: Kórejská ľudovodemokratická republika (KĽDR) Pohlavie: muž Ri Jong-Gil je minister národnej obrany Kórejskej ľudovodemokratickej republiky (KĽDR). Od januára do júna alebo júla 2021 bol ministrom sociálnej bezpečnosti. Od roku 2018 do januára 2021 bol náčelníkom generálneho štábu Kórejskej ľudovej armády (KĽA). 14. apríla 2022 bol povýšený na vicemaršála KĽA. Ako minister národnej obrany je Ri Jong-Gil zodpovedný za závažné porušovanie ľudských práv okrem iného zo strany členov vojensko-bezpečnostného velenia a iných jednotiek KĽA. Ministerstvo sociálnej bezpečnosti KĽDR (predtým označované ako ministerstvo ľudovej bezpečnosti alebo ministerstvo verejnej bezpečnosti) a vojensko-bezpečnostné velenie sú vedúce orgány zodpovedné za vykonávanie represívnych bezpečnostných politík KĽDR vrátane vedenia výsluchov a trestanie osôb, ktoré sa pokúsili o „nelegálny“ útek z KĽDR. Ministerstvo sociálnej bezpečnosti je prostredníctvom svojho nápravného výboru zodpovedné najmä za prevádzku trestaneckých táborov a krátkodobých pracovných detenčných centier, v ktorých sú väzni/zadržiavané osoby úmyselne vystavované hladovaniu a inému neľudskému zaobchádzaniu. Ri Jong-Gil je ako bývalý minister sociálnej bezpečnosti zodpovedný za závažné porušovanie ľudských práv v KĽDR, najmä za mučenia a iné kruté, neľudské alebo ponižujúce zaobchádzanie alebo trestanie, mimosúdne a svojvoľné popravy a zabitia a popravy a zabitia bez riadneho konania, nedobrovoľné zmiznutia osôb a svojvoľné zatýkanie a zadržiavanie, ako aj rozšírené nútené práce a sexuálne násilie voči ženám. Ri Jong-Gil je ako bývalý náčelník generálneho štábu KĽA zodpovedný aj za rozsiahle závažné porušovanie ľudských práv zo strany KĽA. 22.3.2021 12. Abderrahim AL-KANI (alias Abdul-Rahim AL-KANI, Abd-al-Rahim AL-KANI, Abdel Rahim KHALIFA Abdel Rahim AL-SHAQAQI) (Abdarrahím AL-KÁNÍ) عبد الرحيم الكاني (v arabčine) Funkcia(-e): člen milícií Káníát Dátum narodenia: 7.9.1997 Štátna príslušnosť: Líbya Č. cestovného pasu: PH3854LY Identifikačné číslo: 119970331820 Pohlavie: muž Abdarrahím al-Kání je kľúčovým členom milícií Káníát a bratom veliteľa milícií Káníát Muhammada Chalífa al-Káního (zomrel v júli 2021). Milície Káníát od roku 2015 do júna 2020 kontrolovali líbyjské mesto Tarhúna. Abdarrahím al-Kání je v milíciách Káníát zodpovedný za vnútornú bezpečnosť. V tejto funkcii je od roku 2015 do júna 2020 zodpovedný za závažné zneužívanie ľudských práv v Líbyi, najmä za mimosúdne zabitia a nedobrovoľné zmiznutia osôb. Abdarrahím Al-Kání a príslušníci milície Káníát utiekli začiatkom júna 2020 do východnej Líbye. Odvtedy boli v Tarhúne objavené viaceré masové hroby, ktoré sa pripisujú milíciám Káníát. 22.3.2021 16. Dimitriy (Dimitry, Dmitri, Dmitry) Valerievich UTKIN (Dmitrij Valerievič UTKIN) Дмитрий Валерьевич Уткин (v ruštine) Funkcia(-e): zakladateľ a veliteľ Wagnerovej skupiny Hodnosť: podplukovník (rezerva) Volací znak: Vagner, Wagner, The Nineth Identifikačné číslo v rámci Wagnerovej skupiny: M-0209 Dátum narodenia: 1.6.1970 alebo 11.6.1970 Miesto narodenia: Asbest, Sverdlovská oblasť, bývalá Ruská SFSR (v súčasnosti Ruská federácia) Štátna príslušnosť: Rusko Adresa: Pskov, Ruská federácia Pohlavie: muž Dmitrij Utkin, bývalý dôstojník ruskej vojenskej spravodajskej služby, je zakladateľom Wagnerovej skupiny a zodpovedá za koordináciu a plánovanie operácií nasadzovania žoldnierov Wagnerovej skupiny v rôznych krajinách. Z titulu svojej veliteľskej funkcie v rámci Wagnerovej skupiny je zodpovedný za závažné porušovanie ľudských práv, ktorého sa táto skupina dopúšťa a ktoré zahŕňa mučenie a mimosúdne popravy, popravy bez riadneho konania alebo svojvoľné popravy a zabíjanie. To zahŕňa umučenie sýrskeho dezertéra na smrť zo strany štyroch členov Wagnerovej skupiny v júni 2017 v provincii Homs v Sýrii. Podľa bývalého člena Wagnerovej skupiny Dmitrij Utkin osobne nariadil umučenie dezertéra na smrť, ako aj nafilmovanie tohto skutku. 13.12.2021“